România are cea mai redusă rată de recuperare economică din Uniunea Europeană.
România are cea mai redusă rată de recuperare economică din Uniunea Europeană. Scăderile drastice au fost provocate de criză. Ne-am îndatorat cu 75 de miliarde de lei în primele 8 luni, iar suma crește de la o lună la alta.
Irina Apetrii, corespondent Aleph News: "Vorbim de acele granturi pentru capital de lucru, oferite antreprenorilor a căror activitate a fost îngrădită sau interzisă. Dar și de microgranturi. Antreprenorii nu au văzut niciun ban deocamdată. Ministrul Economiei a scris pe Facebook săptămâna trecută, că antreprenorii vor obține banii până la finalul lunii -să vedem dacă va fi așa. Între timp, companiile din Occident au primit, la o simplă cerere, ajutoare de salvare de zeci de miliarde de euro. Și asta se reflectă în statisticile de revenirea economiei din Trimestrul 3. Irina Apetrii: "Este o revenire bună, dar devine nesemnificativă dacă ne uităm și la celelalte țări. Când criza a lovit cel mai tare, adică în trimestrul doi, România a avut o scădere de 12,2 %, iar media Uniunii Europene a fost de 11,4%. Cifrele acestea sunt apropiate. Însă acum, în trimestrul trei, când vorbim de revenire, noi am avut o creștere de 5,6 %, iar media Uniunii Europene a fost de 11,6%. Deci la revenire, prin comparație, cifrele nu mai sunt apropiate. România a recuperat doar 46 % din scădere. Totuși, ne-am împrumutat în primele 8 luni cu 75 de miliarde de lei, si până la finalul anului, datoria va ajunge la 150 de miliarde de lei".